Meyer verloor kankerstyd | Oudtshoorn Courant
Meyer verloor kankerstyd
Journalist | Thursday, 03 September 2020, 16:00
TUINROETE NUUS - 'n Passievolle onderwyseres, wat diep spore in die onderwyskringe in George getrap het en in haar eie tyd 'n legende was, Johlene Meyer (74), is Sondagmiddag na 'n lang siekbed oorlede.
Johlene, néé Claassen, het in die laat 1960's 'n pos by die destydse Laer Meisieskool in George aanvaar en na amalgamasie met die Laerskool Manie le Roux vir baie jare by die Laerskool Outeniqua skoolgehou.
Na haar troue met Jannie Meyer, oudredakteur van die George Herald, moes sy bedank soos die gebruik destyds was. Sy het by verskeie skole in en om George afgelos totdat sy by Laerskool Blanco afgetree het.
Onderrig was Johlene se passie en sy het 'n besondere slag met kinders gehad. Tot haar siekte het sy nog 'n lewende belangstelling in die onderwys gehad en met baie van die kinders wat in haar klas was kontak gehou. Sommige van hulle het haar gereeld besoek en hoewel baie van hulle volwassenes was, het hulle haar steeds as "juffrou" aangespreek.